b'\n_START_ARTICLE_\nAlenka Jensterle Dole\xc5\xbeal\n_START_SECTION_\n\xc5\xbdivljenje\n_START_PARAGRAPH_\n\xc5\xa0tudirala je slovenski jezik in knji\xc5\xbeevnost, primerjalno knji\xc5\xbeevnost in filozofijo. Diplomirala je leta 1983 na \xc2\xa0Filozofski fakulteti v Ljubljani z diplomsko nalogo o moderni slovenski drami. Leta 1989 je magistrirala z delom Tragi\xc4\x8dnost v modernim slovenski drami. Leta 2000 je doktorirala z disertacijo\xc2\xa0 Mit o Antigoni v zahodno- in ju\xc5\xbenoslovanskih dramatikah sredi 20. stoletja. Ve\xc4\x8dkrat je bila zaposlena kot lektorica za slovenski jezik. Od 1985 do 1987 je bila lektorica na Filozofski fakulteti Karlove univerze v Pragi, od 1996 do 2000 na Jagelonski fakulteti v Krakovu (na Poljskem). V letu 2000/ 2001 je delovala na univerzi v Nottinghamu (Angliji). V \xc5\xa1tudijskem letu 1990/1991 je imela Fulbrightovo \xc5\xa1tipendijo na Kolumbijski univerzi v New Yorku. Od 1992 do 1996 je bila zaposlena kot znanstvena sodelavka na Slavisti\xc4\x8dnem in\xc5\xa1titutu \xc4\x8de\xc5\xa1ke Akademije znanosti \xc2\xa0v Pragi. Od leta 2002 je zaposlena kot predavateljica za slovensko knji\xc5\xbeevnost in slovanske knji\xc5\xbeevnosti na Katedri za ju\xc5\xbenoslovanske in balkanisti\xc4\x8dne \xc5\xa1tudije Filozofske fakultete Karlove univerze v Pragi. V letih 2010 in 2013 je bila pol leta gostujo\xc4\x8da profesorica na Dunaju. Je tudi pesnica, prozaistka, esejistka in prevajalka.\n_START_SECTION_\nDelo\n_START_PARAGRAPH_\nUkvarja se s slovensko moderno, z reprezentacijo \xc5\xbeensk v slovenski knji\xc5\xbeevnosti in s slovensko-\xc4\x8de\xc5\xa1kimi odnosi. Raziskuje literarne opuse in recepcijo slovenskih avtoric. Je avtorica \xc5\xa1tirih znanstvenih monografij \xc2\xa0in \xc5\xa1tevilnih znanstvenih \xc4\x8dlankov in \xc5\xa1tudij. Uredila je tudi nekaj zbornikov in kolektivnih monografij. Izdala je sedem literarnih del. Odlomki so iz\xc5\xa1li v \xc5\xa1tevilnih antologijah in \xc4\x8dasopisih: prevedeni so v hrva\xc5\xa1\xc4\x8dino, \xc4\x8de\xc5\xa1\xc4\x8dino, angle\xc5\xa1\xc4\x8dino, polj\xc5\xa1\xc4\x8dino, slova\xc5\xa1\xc4\x8dino in romun\xc5\xa1\xc4\x8dino. Sodelovala je tudi na \xc5\xa1tevilnih literarnih festivalih._NEWLINE_Je predsednica pra\xc5\xa1ke sekcije Literarnovedne dru\xc5\xa1tva na \xc4\x8ce\xc5\xa1kem in vodja doktorska \xc5\xa1tudija Slovanske literature na Filozofski fakulteti v Pragi. \xc2\xa0Organizira slovensko-\xc4\x8de\xc5\xa1ke stike in \xc5\xa1tevilna znanstvena sre\xc4\x8danja, simpozije in konference v Pragi. Od leta 2014 organizira festival Mladi mesec \xe2\x80\x93 festival slovenskih pesnic v \xc4\x8de\xc5\xa1ki kulturi. Leta 2013 je bila njena zbirka Pesmi v snegu nominirana za Jenkovo nagrado. 2014 \xc2\xa0je od Veleposlani\xc5\xa1tva Slovenije v \xc4\x8ce\xc5\xa1ki republiki prejela priznanje za podpiranje slovensko-\xc4\x8de\xc5\xa1ko stikov in \xc5\xa1irjenje slovenske kulture in knji\xc5\xbeevnosti na \xc4\x8ce\xc5\xa1kem.\xc2\xa0 Leta 2017 je prejela nagrado Mira za dose\xc5\xbeke v znanosti in knji\xc5\xbeevnosti ter za \xc5\xa1irjenje slovensko-\xc4\x8de\xc5\xa1kih vezi.\xc2\xa0'